Bajzova ulica (Bratislava)

Bajzova ulica je ulica v Bratislave, v mestskej časti Ružinov. Nachádza sa vo štvrti Tehelné pole a na sídlisku Starý Ružinov.

Od roku 1924 je pomenovaná po Jozefovi Ignácovi Bajzovi (1754 – 1836), slovenskom spisovateľovi, bratislavskom kanonikovi, ktorý sa snažil o zavedenie spisovnej slovenčiny. Na Mészárosovej mape z roku 1925 je ulica zastavaná iba z pravej strany, v súčasnosti je na pravej strane domová zástavba a z ľavej rodinné domy. Ulica je rovnobežná s Ondavskou, kolmá na Prešovskú a Trnavskú cestu.

Na ulici býval politik a podnikateľ Ján Ducký, 11. januára 1999 bol zastrelený vo vchode domu, kde býval.

 Referencie 

 Iné projekty 

 Externé odkazy 
Bajzova ulica na mape Bratislavy

Kategória:Ulice v Ružinove